stanford-oval/wikipedia huggingface dataset:
Ken Saro-Wiwa
Kirjallisuutta

Saro-Wiwa, Ken: Vankilapäiväkirja.  ((A month and a day: A detention diary, 1995.) Suomentanut Markku Tuiskula)  Helsinki:  Like, 1996.  ISBN 951-578-291-0
Aiheesta muualla

Ken Saro-Wiwa -säätiö (Arkistoitu – Internet Archive) (englanniksi)
Artikkeli KePa:n sivulla (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Japani  Tšekki  Australia  Alankomaat  Puola  Portugali 
Tieteilijät:  CiNii 
Henkilöt:  Deutsche Biographie  DDB  Trove 
Muut:  SNAC  IdRef
Ruoholahden kappeli

Kappelin tiloissa Selkämerenkujalla toimii nyt päiväkoti.
Ruoholahden kappeli oli Helsingin Ruoholahdessa sijainnut evankelis-luterilainen kappeli, joka vihittiin käyttöön lokakuussa 1999. Kappelin jäähyväismessu pidettiin 7. joulukuuta 2017, ja toiminta siirrettiin Jätkäsaareen valmistuvaan kappeliin. Kappeli sijaitsi liikennekiinteistön laajennusosassa. Kappelin kirkkosalissa oli 120 paikkaa, ja lisäksi seurakuntasalissa oli 80 pöytäpaikkaa. Ruoholahden kappelia kutsuttiin myös lasten katedraaliksi, sillä se oli suunniteltu erityisesti lapset huomioon ottaen. Kappelissa järjestettiin jumalanpalvelus joka sunnuntai kello 12. Aluepappina toimi Seppo S. Kosonen.
Helsingin seurakunnat myivät kappelihuoneiston yksityiselle päiväkotiketjulle, joka avasi siinä päiväkodin elokuussa 2018.
Marburg-virus

| Marburg |
| --- | --- |
 Marburg-viruspartikkeleita
Virusten luokittelu
Ryhmä::  (-)ssRNA-virukset
Kunta::  Virukset
Lahko::  Mononegavirales
Heimo::  Filoviridae
Suku::  Marburgvirus
Laji::  marburgvirus
Kaksiosainen nimi
 Marburgvirus marburgvirus 
Katso myös
   Marburg-virus Wikispeciesissä   Marburg-virus Commonsissa 
Infobox OKVirheellinen NIMI-arvo: 
Marburg-virus aiheuttaa hengenvaarallista Marburgin tautia eli verenvuotokuumetta.
Viruksen rakenne on filoviruksille tyypillinen: pitkiä nauhamaisia partikkeleita, jotka ovat läpimitaltaan samanpaksuisia mutta joiden pituus vaihtelee 800–14 000 nm:n välillä. Vaikka marburg on rakenteellisesti lähes identtinen ebolan kanssa, ne eroavat antigeenisesti toisistaan. Toisin sanoen virukset laukaisevat erilaiset puolustusreaktiot infektoituneissa organismeissa. Marburg-virus on ensimmäinen tunnistettu filovirus.lähde?
Esiintyminen

Päiväntasaajan Guinean terveysviranomaiset ilmoittivat 26. huhtikuuta 2023, että marburg-virus on aiheuttanut ainakin 12 henkilön kuoleman sen jälkeen, kun tauti puhkesi kolme kuukautta aiemmin.
Aiheesta muualla

Marburg virus (englanniksi)
Juhani Murros: Marburg-virus ja Elgonvuori, Duodecim-lehti 1995;111(22):2182
Eugene Byrd

| Eugene Byrd> Henkilötiedot |
| --- | --- |
Syntynyt: 28. elokuuta 1975 (ikä 49) Philadelphia, Pennsylvania
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Eugene Byrd (s. 28. elokuuta 1975 Philadelphia, Pennsylvania) on yhdysvaltalainen näyttelijä. Hän on ollut muun muassa elokuvissa Sleepers, 8 Mile, Lift ja Anacondas:The Hunt for the Blood Orchid. Hän näytteli tohtori Sidney Trumainea televisiosarjassa Yli synkän virran.
Valikoitu filmografia

Your Friendly Neighborhood Spider-Man, Lonnie Lincoln, 2025 (televisiosarja)
Light and the Sufferer, Kaz, 2007
Confess, Terell Lessor, 2005
Buds for Life, Paul Dobson, 2004
Anacondas: The Hunt for the Blood Orchid, Cole Burris, 2004
One Point O, Nile, 2004
8 Mile, Wink, 2002
Demon Island, Doug, 2002
Enslavement: The True Story of Fanny Kemble, Jack, 2000
Whiteboys, Khalid, 1999
Kostoisku 2 (The Substitute 2: School's Out), Mase, 1997
Color of Justice, Kenny, 1997
Sleepers – katuvarpuset (Sleepers), Rizzo, 1996
Dead Man, Johnny 'The Kid' Pickett, 1995
Chris Cross, Oliver Cross, 1993 (televisiosarja)
Bad Attitudes, James, 1992
Täydellinen sointu, 1-2 (Perfect Harmony), Landy Allen, 1991
Murha Mississippissä (Murder in Mississippi), Ben Jr, 1990
True Blue, Timmy Powers, 1989 (televisiosarja)
Seesamitie (Sesame Street), Jelani (1987–1990), 1969 (televisiosarja)
My Little Girl, Arthur, 1987
Aiheesta muualla

Eugene Byrd Elonetissä.
Eugene Byrd Internet Movie Databasessa. (englanniksi)
I. Grekova

I. Grekova (ven. И. Гре́кова, oikealta nimeltään Jelena Sergejevna Venttsel, Еле́на Серге́евна Ве́нтцель; 21. maaliskuuta 1907 Tallinna – 14. huhtikuuta 2002 Moskova) oli venäläinen kirjailija ja matemaatikko.
Jelena Venttsel syntyi opettajaperheeseen. Hän valmistui Leningradin yliopiston fysiikan ja matematiikan tiedekunnasta vuonna 1929 ja työskenteli vuodesta 1935 lähtien Žukovskin lentosota-akatemiassa Moskovassa ja vuosina 1968–1986 Moskovan rautatieinsinööri-instituutissa. Venttselin tieteelliset tutkimukset käsittelevät soveltavaa matematiikkaa. Hänestä tuli tekniikan tohtori vuonna 1954 ja professori vuonna 1955.
”Matemaattisella” salanimellä I. Grekova (venäjän igrek – tuntematonta tarkoittava y-kirjain) esiintyneen Venttselin kirjailijanura alkoi vuonna 1957. Hän tuli tunnetuksi Novyi mir -lehdessä ilmestyneistä kertomuksistaan Za prohodnoi (”Portin takana”, 1962) ja Damski master (”Kampaaja”, 1963). Niitä seurasivat muun muassa pienoisromaanit Na ispytanijah (”Kokeissa”, 1965), Malenki Garusov (”Pikku-Garusov”, 1970), Kafedra (”Oppituoli”, 1978) ja Leskien laiva (Vdovi parohod, 1981) sekä romaani Porogi (”Kynnykset”, 1984). 1960–1970-lukujen ”kaupunkilaisproosaan” liittyvä kirjailija tunnetaan neuvostoliittolaisen sivistyneistön ja arkielämän tarkkanäköisenä ja myötätuntoisena kuvaajana, joka Natalja Baranskajan tavoin tuo esille aikansa kirjallisuudessa harvinaisen naisnäkökulman. Grekova kirjoitti myös runo- ja proosamuotoisia lastenkirjoja.
Suomennettu teos

Leskien laiva. Suom. Marja-Leena Jaakkola. Helsinki: Tammi, 1982.
Aiheesta muualla

I. Grekovan teoksia Lib.ru-sivustolla (venäjäksi)
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF 2  WorldCat 2 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat 2  Ruotsi  Latvia 2  Japani  Tšekki  Korea  Alankomaat 2  Puola 2 
Tieteilijät:  CiNii  MathSciNet  zbMATH 
Henkilöt:  Deutsche Biographie  DDB 
Muut:  IdRef
David Hurley

| David Hurley |
| --- | --- |

 Australian kenraalikuvernööri
 1. huhtikuuta 2019–  
Monarkki:  Elisabet II Charles III
Pääministeri:  Scott Morrison
Edeltäjä:  Peter Cosgrove
Henkilötiedot
Syntynyt: 26. elokuuta 1953 (ikä 71)  Wollongong, Uusi Etelä-Wales, Australia
David John Hurley (s. 26. elokuuta 1953) on australialainen kenraali, joka on toiminut heinäkuusta 2019 lähtien Australian 27. kenraalikuvernöörinä eli Yhdistyneen kuningaskunnan hallitsijaa edustavana Australian seremoniallisena valtionpäämiehenä. Hän on ennen kenraalikuvernööriyttään toiminut Uuden Etelä-Walesin osavaltion kuvernöörinä, sekä palvellut neljän vuosikymmenen ajan Australian armeijassa. Häntä edelsi kenraalikuvernöörinä Sir Peter Cosgrove.
Kunnianosoitukset

Australian ritarikunta (Australia, 2010)
Ansioituneen palveluksen mitali (Australia, 1993)
Pyhän Johanneksen ritarikunta (Iso-Britannia, 2015)
Kunnialegioona (Ranska)
Kunnianarvoisan palveluksen ritarikunta (Singapore, 2013)
Aiheesta muualla

Kuvia tai muita tiedostoja aiheesta David Hurley Wikimedia Commonsissa
Hashim Safieddine

Hachem Safieddine
Hashim Safieddine (arab. هاشم صفي الدين‎, Hāšim Ṣafī ad-Dīn; 1964 – 3. lokakuuta 2024) oli libanonilainen Hizbollah’n toimija, jonka Yhdysvallat ja Saudi-Arabia luokittelivat terroristiksi toukokuussa 2017.
Safieddine oli alusta lähtien mukana Hizbollah’n toiminnassa. Hän kouluttautui johtotehtäviä varten Qomissa Iranissa 1980-luvulla. Hän nousi Hizbollah’n toimeenpanevan kokouksen johtoon vuonna 1992 Hassan Nasrallah’n noustua pääsihteeriksi. Safieddine vastasi Hizbollah’n poliittisista, sosiaalisista, kulttuurisista ja kasvatuksellisista toiminnoista. Vuonna 2008 Nasrallah nimitti Safieddinen potentiaaliseksi seuraajakseen. Safieddine oli Nasrallah’n serkku äidin puolelta. Hänen veljensä Abdallah Safieddine on toiminut Hizbollah’n edustajana Iranissa.
Safieddinen väitettiin kuolleen 14. kesäkuuta 2024 Israelin ilmaiskussa asuntoonsa Deir Qanoun En Nahrissa. Hizbollah’n edustaja väitti asunnon olleen tyhjillään iskun sattuessa. Hassan Nasrallah sai surmansa 27. syyskuuta 2024, ja Safieddinea pidettiin tuolloin hänen mahdollisena seuraajanaan. Libanonin tiedotusvälineet kuitenkin ilmoittivat 28. syyskuuta 2024 Naim Qassemin nousseen varajohtajan paikalta Hizbollah’n johtoon. Safieddinea vastaan tehtiin jälleen ilmaisku lähellä Beirutin kansainvälistä lentoasemaa yöllä 3.–4. lokakuuta. Israelin puolustusvoimat ilmoittivat 22. lokakuuta Safieddine saaneen surmansa kuun alun iskuissa.
Polyporales

| Polyporales |
| --- | --- |
 Kevätkääpä
Tieteellinen luokittelu
Domeeni::  Aitotumalliset Eukarya
Kunta::  Sienet Fungi
Kaari::  Kantasienet Basidiomycotina
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Polyporales  Gäum (1926)
Infobox OKNimi-testi OK: 
Polyporales on sienilahko, johon on perinteisesti luettu kaikki kääväkkäät. Kuitenkin DNA-tutkimukset ovat osoittaneet, että merkittävä osa käävistä ja niitä muistuttavista sienilajeista on keskenään jopa varsin kaukaista sukua. Polyporales on silti varsin runsaasti erityyppisiä sienisukuja ja -lajeja sisältävä kladi.
Lahkon merkittävimpiä heimoja ovat Fomitopsidaceae, Ganodermataceae, Meruliaceae, Polyporaceae ja Sparassidaceae.
Aiheesta muualla

Kuvia tai muita tiedostoja aiheesta Polyporales Wikimedia Commonsissa
Krevátia

Krevátia (kreik. Κρεβάτια) voi viitata seuraaviin saariin Kreikassa:
Krevátia, saari Dodekanesian saariryhmässä lähellä Chálkia
Krevatió eli Krevátia, saari Dodekanesian saariryhmässä lähellä Psérimosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Krevátia”, voi hakea sivunnimihaulla, laajalla sivunnimihaulla tai tekstihaulla.
Livádia

Livádia (kreik. Λιβάδια, ”Niityt”) voi viitata seuraaviin paikkoihin:
Livádia, kylä Astypálaian saarella Etelä-Egean saarten alueella Kreikassa
Livádia, kylä Paionían kunnassa Kilkíksen alueyksikössä Keski-Makedonian alueella Kreikassa
Livádia, kylä Mylopótamoksen kunnassa Réthymnon alueyksikössä Kreetan alueella Kreikassa
Livádia, kylä Tíloksen saarella Etelä-Egean saarten alueella Kreikassa
Livádia, kylä Lárnakan alueella Kyproksella
Liádia eli Livádia, pienten saarten ryhmä Dodekanesian saariryhmässä Kreikassa
Andert-et-Condon

| Andert-et-Condon |
| --- | --- |
 Kunnantalo
 Andert-et-Condon
 Koordinaatit: 45°47′43″N, 05°39′21″E 
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Belley
Hallinto:  
 – Hallinnon tyyppi:  Kunta
 – Pormestari:  Patrick Guillermin
Pinta-ala:  
 – Kokonaispinta-ala:  6,9 km²
Väkiluku (2021):  322
 – Väestötiheys:  47 as./km²
Infobox OKVirheellinen NIMI-arvo: 
Andert-et-Condon on Ranskan kunta Ainin departementissa Rhône-Alpesin hallintoalueella. Kunnassa oli 322 asukasta vuonna 2021. Andert-et-Condonin pinta-ala on 6,9 neliökilometriä.
Linna Andert-et-Condonissa
Aiheesta muualla

Kuvia tai muita tiedostoja aiheesta Andert-et-Condon Wikimedia Commonsissa
Palvimakkara

Palvimakkara on miedosti savustamalla valmistettu makkaratyyppi. Sitä voidaan paitsi syödä sellaisenaan, myös käyttää ruoanlaitossa raaka-aineena. Sitä myydään gluteenittomana, laktoosittomana ja maidottomana. Sen pääraaka-aine on sianliha ja se sisältää myös sinappia, soijapapuja, korianteria, paprikaa, sipulia, muskottipähkinää ja mustapippuria. Palvimakkara on Varsinais-Suomessa perinneruoka.
Pyöröpaalain

Pyöröpaalain Yhdysvalloissa.
Pyöröpaalain on niitetyn nurmisadon tai viljan olkien luo'olta keräämiseen tarkoitettu korjuukone.
Paalaimessa on noukin, jolla niitetty nurmi tai puitu olki poimitaan niittokoneen, niittomuskan, karhottimen tai puimurin jättämältä karholta/karheelta. Siinä niitetty tai puitu kasvusto on järjestetty pitkiksi kapeiksi kasoiksi, joiden väliin jää sänki.
Nykyisissä pyöröpaalaimissa on usein silppuri, jolla kasvusto pilkotaan pienempiin osiin. Usessa paalaimissa silppuri voidaan kytkeä pois toiminnasta. Silputtu kasvimassa tiivistyy paremmin ja paali purkautuu helpommin, kun sillä ruokitaan tai kuivitetaan eläimiä.
Pyöröpaalaimella tehdyn heinäpaalin paino on noin 400–800 kg, olkipaalin paino 200–500 kg ja säilörehupaalin paino 700–1000 kg.lähde? Pyöröpaalaimen ongelma on se, että se ei ole jatkuvatoiminen, minkä takia pysähdykset hidastavat työtä. Paali saadaan pysymään koossa narulla tai verkolla. Myös muovikalvolla sitovia versioita on ollut markkinoilla.
Mallit

Niistä on olemassa kaksi päätyyppiä: muuttuvakammioinen ja kiinteäkammioinen sekä erittäin harvinainen paalia maata vasten pyörittävä versio.
Muuttuvakammioisen paalaimen paali on tiivis myös keskeltä, koska kasvimassan puristaminen aloitetaan jo paalin ytimestä. Osassa muuttuvakammioisia paalaimia paalin koko voidaan valita, sillä kasvimassa on koko ajan tiivis.
Kiinteäkammioisen paalaimen etuna on yksinkertainen ja selkeä rakenne.lähde? Ongelmana on se, että paali tiivistyy vasta täyttyessään, minkä takia ydin jää usein hieman löysemmäksi.
Yleensä paalainta vedetään traktorilla, mutta malleja on myös ajettavina, kuten yhdysvaltalaisen konevalmistajan Vermeerin esittelemä malli.
Iman Vellani

| Iman Vellani |
| --- | --- |

Henkilötiedot
Syntynyt: 3. syyskuuta 2002 (ikä 22) Karachi, Sindh, Pakistan
Ammatti:  näyttelijä
Näyttelijä
Aktiivisena:  2019–
Merkittävät roolit:  Kamala Khan / Neiti Ihme (Marvel Cinematic Universe)
Aiheesta muualla
IMDb 
Iman Vellani (s. 12. elokuuta 2002) on kanadalainen näyttelijä. Syyskuussa 2020 Vellani valittiin ensimmäiseen isoon rooliinsa Kamala Khanin näyttelijäksi Marvel Cinematic Universeen, hahmon tehdessä ensiesiintymisensä omassa Disney+-sarjassaan Ms. Marvel (2022). Vellanin vanhemmat ovat maahanmuuttajia Pakistanista, ja Vellani valmistui Unionville High Schoolista. Ennen kuin hänet valittiin Ms. Marvelin pääosan esittäjäksi, Vellani oli vuoden 2019 Toronton elokuvajuhlien TIFF Next Wave Committeen jäsen.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomautukset |
| --- | --- | --- | --- | --- |
| 2023 | The Marvels | The Marvels | Kamala Khan / Neiti Ihme |  |
Televisiosarjat
| Vuosi | Suomenkielinen nimi | Alkuperäinen nimi | Rooli | Huomautukset |
| 2022 | Ms. Marvel | Ms. Marvel | Kamala Khan / Neiti Ihme | Disney+-alkuperäissarja; päärooli |
| 2025 | Marvel Zombies | Marvel Zombies | Kamala Khan / Neiti Ihme | Disney+-alkuperäissarja; äänirooli |
Aiheesta muualla

Iman Vellani Internet Movie Databasessa. (englanniksi)
Corrina Bonshek

Corrina Bonshek (s. 1977) on australialainen säveltäjä.
Bonshek sai filosofian tohtorin arvon Western Sydney Universitysta vuonna 2007. Hänelle opetti sävellystä Bruce Crossman ja musiikkitiedettä Sally Macarthur. Lisäksi hän sai ohjausta säveltäjä Chinary Ungilta. Bonshekilla oli vuonna 2015 Kokeellisen thaimusiikin laboratorion residenssi Burapha-yliopistossa. Bonshek teki tänä aikana yhteistyössä thaimaalaisten perinnemuusikoiden ja kahden laulajan kanssa teoksen The Nature of Silence. Hän on tehnyt toistuvasti poikkitaiteellista yhteistyötä. Vuonna 2016 Bonshek oli Kambodžan Nuorten säveltäjien Nirmita-instituutin ensimmäinen vieraileva tutkija.
Bonshekin teoksia ovat innoittaneet luonto ja meditaatio. Installaatioteoksessaan Journey to the Centre – Music for Centennial Park Labyrinth (2014) hän yhdisti jousikvartettiin luonnon ääniä. Bonshek oli Art Music Awardsin vuoden instrumentaaliteoksen valinnoissa finalisti vuonna 2018 teoksellaan Up in the Clouds (2017; huilulle, klarinetille, vibrafonille, pianolle, viululle ja sellolle). Vuonna 2022 hän sai Queenslandin musiikkipalkinnon nykyklassisen musiikin kategoriassa jousiorkesteriteoksellaan Dreams of the Earth. Bonshekin teosten kustantaja on Australian Music Centre.
Yölento (vuoden 2005 elokuva)

| Yölento> Red Eye |
| --- | --- |

Ohjaaja:  Wes Craven
Käsikirjoittaja:  Carl Ellsworth
Tuottaja:   Jeanne Algood  Chris Bender  Bonnie Curtis  Marc Haimes  Jim Lemley  Marianne Maddalena  Mason Novick  Mark Sourian  J.C. Spink 
Säveltäjä:  Marco Beltrami
Kuvaaja:  Robert Yeoman
Leikkaaja:  Stuart Levy Patrick Lussier
Pukusuunnittelija:  Mary Claire Hannan
Pääosat:   Rachel McAdams  Cillian Murphy  Brian Cox 
Valmistustiedot
Valmistusmaa:  Yhdysvallat
Tuotantoyhtiö:   DreamWorks SKG  Bender-Spink Inc.  Craven-Maddalena Films 
Levittäjä:  UIP-Dunafilm Netflix
Ensi-ilta:  2005
Kesto:  85 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yölento (engl. Red Eye) on vuonna 2005 ensi-iltansa saanut yhdysvaltalainen jännityselokuva, jonka on ohjannut Wes Craven.
Juoni

Lisa Reisert (Rachel McAdams) kärsii lentopelosta. Isoäitinsä hautajaisten jälkeen hän joutuu ottamaan yölennon Dallasista Miamiin. Kentällä hän tapaa Jackson Rippnerin (Cillian Murphy). Lentokoneen lähdettyä Rippner paljastaa Lisalle aikovansa salamurhata erään poliitikon. Jos Lisa ei suostu Rippnerin vaatimuksiin, hän tappaa Lisan isän. Lisan täytyy päättää totellako Rippneriä pelastaakseen isänsä hengen vai uhratako isänsä pelastaakseen poliitikon perheen.
Jackson Rippner nimi on viittaus Viiltäjä-Jackiin (Jack The Ripper), 1800-luvun kuuluisaan sarjamurhaajaan.
Näyttelijät

| 0 | 1 | 2 |
| --- | --- | --- |
|  Rachel McAdams  | … |  Lisa Reisert   |
|  Cillian Murphy  | … |  Jackson Rippner   |
|  Brian Cox  | … |  Joe Reisert   |
Aiheesta muualla

Wikisitaateissa on kokoelma sitaatteja aiheesta .
Yölento Internet Movie Databasessa (englanniksi)
Nepalin kuninkaallisten joukkosurma

Naraynhityn kuninkaallinen palatsi, joka nykyään toimii museona.
Nepalin kruununprinssi Dipendra toteutti 1. kesäkuuta 2001 Narayanhityn kuninkaallisessa palatsissa, Kathmandusssa kuninkaallisen perheen joukkosurman, jossa kuolivat muun muassa hänen vanhempansa Nepalin kuningas Birendra ja kuningatar Aiswarya. Verityön päätteeksi itseään ampuneesta Dipendrasta tuli kruununperimysjärjestyksen mukaisesti maan uusi hallitsija, joskin hän kuoli jo 4. kesäkuuta oltuaan koomassa. Joidenkin väitteiden mukaan Dipendra oli kuollut kun hänet julistettiin kuninkaaksi. Dipendran jälkeen kuninkaaksi nousi Birendran nuorempi veli Gyanendra. Tapahtumiin on liitetty useita salaliittoteorioita.
Tapahtumien kuvaus

Raporttien mukaan Dipendra oli nauttinut runsaasti alkoholia, ja hänen sanotaan "käyttäytyneen sopimattomasti" vieraan kanssa. Kuningas Birendra kehotti poikaansa poistumaan juhlista. Dipendran veli prinssi Nirajan ja hänen serkkunsa prinssi Paras saattoivat Dipendran tämän huoneeseen.
Tuntia myöhemmin Dipendra palasi juhliin aseistautuneena M16-rynnäkkökiväärillä. Hän ampui yhden laukauksen kattoon ennen kuin suuntasi aseen kuningas Birendraan. Muutamaa sekuntia myöhemmin Dipendra ampui yhden tädeistään. Tämän jälkeen hän ampui setäänsä Dhirendaa rintaan sen jälkeen kun tämä oli yrittänyt estää Dipendraa. Ampumisen aikana prinssi Paras sai lieviä vammoja ja onnistui pelastamaan ainakin kolme kuninkaallisen perheen jäsentä, mukaan lukien kaksi lasta.
Hyökkäyksen aikana Dipendra liikkui useasti huoneesta ulos ja ampui useita laukauksia. Kuningatar Aishwarya, joka saapui huoneeseen ensimmäisten laukausten ampumisen aikaan, poistui nopeasti ja pyrki etsimään apua.
Aishwarya ja Nirajan kohtasivat Dipendran palatsin puutarhassa, jossa Dipendra ampui molemmat. Tämän jälkeen Dipendra eteni pienen puron yli rakennetulle sillalle, jossa hän ampui itseään.
Uhrit > Kuolleet

Kuningas Birendra, isä
Kuningatar Aishwarya, äiti
Prinssi (myöhemmin kuningas) Dipendra, hyökkääjä
Prinssi Nirajan, veli
Prinsessa Shruti, sisar
(Prinssi) Dhirendra, kuningas Birendran veli, joka oli luopunut arvostaan
Prinsessa Jayanti, kuningas Birendran serkku
Prinsessa Shanti, kuningas Birendran sisar
Prinsessa Sharada, kuningas Birendran sisar
Kumar Khadga, Prinsessa Sharadan aviomies
Uhrit > Haavoittuneet

Prinsessa Shova, kuningas Birendran sisar
Kumar Gorakh, prinsessa Shrutin aviomies
Prinsessa Komal, prinssi (nykyisin entinen kuningas) Gyanendran vaimo ja entinen kuningatar
(Prinsessa) Ketaki Chester, kuningas Birendran serkku, joka oli luopunut arvostaan
Prinssi Paras, kruununprinssi, Gyanendran poika
Jälkiselvittelyt

Dipendra julistettiin kuninkaaksi ollessaan yhä koomassa. Hän kuoli 4. kesäkuuta, 2001, kolme päivää tapahtuneen jälkeen. Gyanendra nimitettiin aluksi sijaishallitsijaksi, mutta Dipendran kuoleman jälkeen hänet nimitettiin kuninkaaksi.
Dipendran vielä eläessä Gyanendra sanoi kuolemantapausten johtuneen automaattiaseen vahinkolaukauksesta. Myöhemmin hän sanoi antaneensa lausunnon laillisista ja perustuslaillisista esteistä johtuen. Perustuslain ja perinteen mukaan Dipendraa ei olisi voitu syyttää murhasta, jos hän olisi selvinnyt. Tapahtumista tehtiin tutkinta, jonka mukaan kruununprinssi Dipendra oli syyllinen kuolemiin.
Laajalti levinneen huhun mukaan prinssi Dipendran raivo johtui avioliittokiistasta. Dipendra halusi avioitua Nepalin entiseen hallitsijasukuun kuuluneen Devyani Ranan kanssa. Kuningassuku kuitenkin suhtautui tähän epäilevästi ja kuningatar Aishwarya kielsi avioliiton.
Tapahtumien kulkua selvittivät Nepalin korkeimman oikeuden puheenjohtaja Keshav Prasad Upadhayan ja Nepalin parlamentin puhemies Taranath Ranabhat. Tutkinta kesti viikon ja sen aikana haastateltiin yli sataa henkilöä, mukaanlukien silminnäkijöitä ja palatsin henkilökuntaa. Tutkinnan lopputulos oli että Dipendra oli syyllinen joukkosurmaan. Sekä Nepalissa että ulkomailla tutkintaraporttiin kuitenkin suhtaudutaan kriittisesti, sillä raportissa näyttää olevan useita ristiriitaisuuksia.
Pidemmällä aikavälillä joukkosurma murensi Nepalin kuninkaallisen perheen nauttimaa suosiota ja johti aiempaa kriittisempään suhtautumiseen heitä kohtaan. Gyanendran hallintokausi oli ristiriitainen johtuen hänen autoritäärisestä hallintotavastaan ja parlamentin hajotuksesta, joka lopulta vuonna 2006 johti demokratialiikkeen syntymiseen ja kuninkaan luopumiseen vallasta.
Salaliittoteoriat

Nepalin maoistipuolueen puheenjohtaja Pushpa Kamal Dahal on väittänyt joukkomurhaa Intian suunnittelemaksi. Lähes kaikki nepalilaiset epäilivät Gyanendran olevan vastuussa joukkosurmasta yhdessä Intian tiedustelupalvelu RAW:n ja Yhdysvaltain keskustiedustelupalvelu CIA:n kanssa. Hänen arveltiin syyttäneen Dipendraa voidakseen itse nousta kuninkaaksi. Gyanendra oli yhtä epäsuosittu hallitsija kuin hänen poikansa Paras. Gyanendra oli ennen joukkosurmaa kruununperimysjärjestyksessä kolmantena. Surman aikana hän oli Pokharassa. Gyanendran vaimo ja poika olivat samassa huoneessa, jossa joukkosurma tapahtui. Hänen poikansa pakeni lievin vammoin, mutta hänen vaimonsa loukkaantui vakavammin.
Huolimatta siitä, että kaksi silminnäkijää kertoi Dipendran olleen ampuja, useat nepalilaiset pitävät tapahtumia yhä epäselvinä. Joukkosurmasta on julkaistu kirja, jossa tapahtumia käydään läpi kuningataräiti Ratnan henkilökohtaisen palvelijan, Shantan, silmin. Kirjan mukaan kaksi kruununprinssi Dipendran näköisiksi naamioitunutta miestä olisivat ampuneet joukkosurmaan johtaneet laukaukset. Shantan aviomies Trilochan Acharya, joka myös työskenteli palatsissa, sai surmansa. Yksityiskohtien lisäksi, Shanta paljasti useita peittely-yrityksiä, joiden mukaan muun muassa aiempi kuningas Mahendra teki itsemurhan.
Käännös suomeksi